**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2018. MÁJUS 30-I RENDES ÜLÉSÉRŐL.**

**Rendeletek:**

**4/2018. (V.30.)**

**5/2018. (V. 30.)**

**6/2018. (VI. 07.)**

**7/2018. (VI. 07.)**

**8/2018. (VI. 07.)**

**Határozatok:**

**26/2018. (V. 30.)**

**27/2018. (V. 30.)**

**28/2018. (V. 30.)**

**29/2018. (V. 30.)**

**30/2018. (V. 30.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. május 30-i rendes üléséről.

Jelen vannak: Tóth Istvánné polgármester, Bogár István, Patakiné Sümegi

Mária Erzsébet, Sipos László, Simon Viktória képviselők,

Fazekas István jegyző, Gombosné Bencze Ildikó pénzügyi csoportvezető,

Darabos Balázsné jegyzőkönyvvezető.

Távol volt: Vizlendvai László képviselők

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Patakiné Sümegi Mária Erzsébet képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

Javasolta, hogy a meghívóban szereplő napirendet egészítsék ki és 3. napirendi pontként tárgyaljanak a pénzügyi támogatást igénylő kérelmek elbírálását a többi napirend a meghívóban szerepeltek szerinti sorrendben történjen.

**N A P I R E N D:**

1./ Az önkormányzat 2017. évi költségvetésének módosítása

Előadó: Németh Ágnes polgármester

2./ Az önkormányzat 2017. évi zárszámadása

Előadó: Németh Ágnes polgármester

3./ Pénzügyi támogatást igénylő kérelmek elbírálása

Előadó: Németh Ágnes polgármester

4./ Településarculati Kézikönyv rendelet elfogadása

Előadó: Németh Ágnes polgármester

5./ A szociális gondoskodás helyi szabályairól szóló rendelet módosítása

Előadó: Németh Ágnes polgármester

6./ Településrendezési terv módosítása

Előadó: Németh Ágnes polgármester

7./ Gyermekjóléti és gyermekvédelmi feladatok ellátásáról beszámoló

Előadó: Fazekas István jegyző

8./ Egyéb ügyek

**Zárt ülés:**

9./ A polgármester beszámolója az elmúlt ülés óta polgármesteri hatáskörben hozott

döntésekről

Előadó: Németh Ágnes polgármester

1./ **Az önkormányzat 2017. évi költségvetésének módosítása**

Előadó: Németh Ágnes polgármester

/ Írásos előterjesztés a jegyzőkönyv melléklete./

Gombosné Bencze Ildikó pénzügyi csoportvezető elmondta, hogy a pénzügyi bizottság előtte az előterjesztést megtárgyalta. Igazán az előirányzatok a teljesítéshez lettek igazítva.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 4/2018. ( V. 30.) önkormányzati rendelete**

/ Teskánd Község Önkormányzat Képviselőtestületének az önkormányzat 2017. évi költségvetéséről szóló 4/2017.( III. 14.) önkormányzati rendeletének módosítása a jegyzőkönyv melléklete./

2./ **Az önkormányzat 2017. évi zárszámadása**

Előadó: Németh Ágnes polgármester

/ Írásos előterjesztés a jegyzőkönyv melléklete./

Gombosné Bencze Ildikó pénzügyi csoportvezető a kiadott szöveges előterjesztés részletesen tartalmazza a 2017. évi költségvetés végrehajtását. Részletesen indokolta a pénzmaradvány alakulását.

Patakiné Sümegi Mária Erzsébet az energia felhasználás a napelemek miatt hogyan alakult.

Gombosné Bencze Ildikó az óvoda esetében 20 %-os megtakarítást eredményezett. Az áramszolgáltató számláit nehéz követni a számlázások nem egyértelműek.

Németh Ágnes polgármester gondolt azzal, hogy egy energetikussal megnézetik az energia felhasználást, de ennek is költsége van.

Több hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 5/2018. (V. 30.) önkormányzati rendelete**

/ Az önkormányzat 2017. évi zárszámadásáról szóló rendelet a jegyzőkönyv melléklete./

3./ **Pénzügyi támogatást igénylő kérelmek elbírálása**

Előadó: Németh Ágnes polgármester

Védőnői rendelő tetőfelújítás

Németh Ágnes a védőnői rendelői tetőjavítását ha szigeteléssel rendelik meg a kapott árajánlat szerint 340.000,- Ft-tal többe kerülne. Így a tetőjavítás a szigeteléssel 650.000,- Ft-ba kerülne. A szigetelés megoldásával az épület üzemeltetése kevesebb költséggel fog járni.

Fazekas István a költségvetésbe 600.000,- Ft lett erre tervezve.

Németh Ágnes polgármester az árból lehetne valamit alkudni, vagy két részletben fizetni.

Fazekas István az épület állaga már régóta romlik. A tetőjavítást minél előbb meg kell csinálni.

Bogár István a munkát szigeteléssel együtt rendeljék meg.

Sipos László a munkát minél előbb rendeljék meg, mert az épület állaga folyamatosan romlik.

Németh Ágnes polgármester szavazásra tette fel a védőnői rendelő tetőjavítását a tetőszigetelési munkák elvégzésével.

A képviselőtestület egyhangúlag / 6 igen szavazattal/ a következő határozatot hozta:

**Teskánd Község Önkormányzata 26/2018. (V. 30.) számú határozata**

Teskánd Község Önkormányzat Képviselőtestülete Vass István teskándi vállalkozó által adott védőnői rendelő szigetelésére adott árajánlatát elfogadja.

Felhatalmazza a polgármestert, hogy a munkát rendelje meg.

Nyelvi táborhoz támogatás kérelem

Németh Ágnes polgármester ismertette a Csukás István Általános Iskola nyelvi tábor támogatás kérelmét. Javasolta, hogy valamennyi támogatást adjanak, Ő 50.000,- Ft-ot javasol.

Sipos László nincs azzal gond, hogy támogatják ezt a tábort, de ezzel egy veszélyes folyamatot is elindítanak.

Bogár István az iskolában kevés program van, évek óta az iskola keretein belül tábort sem szerveztek. A nyári táborokat külső vállalkozás szervezi.

Simon Viktória 50.000,- Ft jól jön egy táborozáshoz, Ő ezt támogatná.

Szavazásra került sor, amelynek eredményeként a képviselőtestület 4 igen 2 tartózkodással a következő határozatot hozta:

**Teskánd Község Önkormányzata 27/2018. (V. 30.) számú határozata**

Teskánd Község Önkormányzata 50.000,- Ft támogatást állapít meg a Csukás István Általános Iskola nyelvi táborozás támogatására. A támogatás a PRO-JUVENTUS Alapítvány részére kerül átutalásra.

Medicopter Alapítvány kérelme

Németh Ágnes polgármester ismertette a kérelmet. Elmondta, hogy az elmúlt években támogatták az alapítványt.

Bogár István ezzel problémája van, nagyon sok szervezet ilyen módon próbál a működéséhez pénzt szerezni.

Patakiné Sümegi Mária Erzsébet itt életekről van szó.

Németh Ágnes 20.000,- Ft támogatás megállapítását tette fel szavazásra.

Szavazásra került sor, a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 28/2018. (V. 30.) számú határozata**

Teskánd Község Önkormányzat Képviselőtestülete 20.000,- Ft támogatást állapít meg a Medicopter Alapítvány részére.

Szolgálati lakás ablakcsere

Németh Ágnes polgármester elmondta, hogy a bérlő a lakások ablakcseréjére kért ajánlatot, amelynek költsége 355.495,- Ft. A bérlőnek erre nincs fedezete, hogy ennyit egyszerre kifizessen. Az önkormányzatnak jelenleg nincs erre fedezete.

Dormán Jenő ablakonként történjen a csere, akkor ki tudná fizetni.

Gombosné Bencze Ildikó a posta bérleti díját külön számlán kezelik a többi tulajdonos önkormányzattal. Ezen a számlán van kb. 1,5 millió forint.

Németh Ágnes tárgyalni kellene a többi tulajdonossal, hogy az egész épület ablakcseréjét meg kellene valósítani.

Belső ellenőr alkalmazása

Németh Ágnes polgármester elmondta, hogy a belső ellenőri feladatok ellátásra árajánlatot kért. A Hont Bt. 60.000,- Ft árajánlatot adott a munka elvégzésére. Javasolta, hogy a Hont Bt. bízzák meg a belső ellenőri feladatok ellátásával.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 29/2018. (V. 30.) számú határozata**

Teskánd Község Önkormányzat Képviselőtestülete az önkormányzat belső ellenőri feladatainak ellátásával a Hont Bt-t bízza meg.

**4./ A településkép védelméről szóló rendelet**

Előadó: Németh Ágnes polgármester

Patakiné Sümegi Mária Erzsébet kell-e az önkormányzatnak ezt így szabályozni?

Németh Ágnes jogszabály írja elő a rendelet megalkotását.

Patakiné Sümegi Mária Erzsébet ezt csak egy ajánlásnak tartja.

Több hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 6/2018. (VI. 07.) önkormányzati rendelete**

/ A településkép védelméről szóló rendelet a jegyzőkönyv melléklete./

5./ **Szociális gondoskodás helyi szabályairól szóló rendelet módosítása**

Előadó: Németh Ágnes polgármester

Németh Ágnes polgármester elmondta, hogy a szociális gondoskodás helyi szabályairól szóló rendeletét az önkormányzat módosítsa, úgy, hogy egészítsék ki azzal, hogy a teskándi állandó lakcímmel rendelkező 1-3 éves korosztály részére a bárány hímlő oltást biztosíthatja.

A javaslatot a képviselőtestület támogatta, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 7/2018. (VI. 07.) önkormányzati rendelete**

/ Teskánd Község Önkormányzatának a szociális gondoskodás helyi szabályairól szóló 1/2017. (II. 20.) önkormányzati rendeletének módosítása a jegyzőkönyv melléklete./

6./ **Településrendezési terv módosítása**

Előadó: Németh Ágnes polgármester

Németh Ágnes polgármester ismertette a Zala Megyei Kormányhivatalnak a településrendezési eszközök módosítása teljes eljárás végső szakmai véleményezését. Javasolta, hogy a rendelet-tervezetnek megfelelően fogadják a módosítást.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 8/2018. (VI. 07.) önkormányzati rendelete**

/Teskánd Község Önkormányzata Helyi Építési Szabályzatáról szóló rendeletének módosítása a jegyzőkönyv melléklete./

**7./ Gyermekjóléti és gyermekvédelmi feladatok ellátásáról beszámoló**

Előadó: Fazekas István jegyző

/ Írásos előterjesztés a jegyzőkönyv melléklete./

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 30/2018. (V. 30.) önkormányzati rendelete**

Teskánd Község Önkormányzat Képviselőtestülete a 2017. évi gyermekjóléti és gyermekvédelmi feladatok ellátásáról szóló beszámolót a Zalamenti és Őrségi Szociális Alapszolgáltatási Intézmény Család- és Gyermekjóléti Szolgálatának 2017. évi szakmai beszámolójával elfogadja.

Felkéri a jegyzőt, hogy a beszámolót a Zala Megyei Kormányhivatal Hatósági Főosztály Szociális és Gyámügyi Osztályára küldje meg.

Határidő: 2018. május 31.

Felelős : Fazekas István jegyző

**8./ Egyéb ügyek**

Toldi és Mátyás király utca vízelvezetés

Németh Ágnes polgármester elmondta, hogy a Mátyás király és Toldi utcák vízelvezetésének megoldásával kellene foglalkozni. A vízelvezetési tervek elkészítésére árajánlatot kellene kérni.

Dormán Jenő ha az önkormányzatnak nincs pénze a megvalósításra akkor nem kellene foglalkozni vele. Pénzt kellene szerezni.

Németh Ágnes a megállapodás elkészült Németh András vízelvezetési ügyében a megállapodást nem fogadták el, kérik, hogy 2018. év végéig az önkormányzat csatornáztassa le az árkot, valamint a megállapodásba vonják be a szomszédokat is, mivel az ő területükön biztosított a bejárás.

Bogár István mennyivel szükségesebb ez, mint a Toldi utca vízelvezetésének megoldása?

Németh Ágnes valahol el kell kezdeni a vízelvezetési problémák megoldását. Ha a munka elkészült az árok az önkormányzat tulajdonába fog kerülni.

Ezután Németh Ágnes polgármester az elmúlt ülés óta történt fontosabb eseményekről tájékoztatta a képviselőtestületet:

- a Tölgyfa utca járda építésre az engedélyt megkapták, a munka kivitelezésére árajánlatot kell kérni.

- a Petőfi utca járda átkerült az önkormányzat tulajdonába. Egy helyen történt beszakadás a járdán erre ajánlatot kért a Sprint Kft-től.

-TÖOSZ közgyűlésen vett részt, információi szerint nyáron pályázat kerül kiírásra bölcsőde kialakítására, erre készülni kellene.

-az önkormányzat tulajdonában lévő telkek értékesítése nem sikerült, lehet, hogy ingatlanközvetítő céget kellene megbízni az eladással. Ebből lehetne az önkormányzatnak alaptőkéje.

- nyári diákmunkára 7 fő igényt jelentettünk be

- a beadott pályázatokról még nincs döntés

- az amerikai diák június 22-én érkezik.

- több helyen is megjelentek a településen a rókák, a vadásztársaság segítségét kérték.

- az iskolai étkeztetés kapcsán a szülők kérelemmel fordultak az önkormányzathoz, ez ügyben a szolgáltató és a szülők közösen megbeszélést tartanak.

Sipos László a Május 1. utcában a patak partján mikor történik meg a kaszálás?

Németh Ágnes a patak part a Vízügyi Igazgatóság tulajdona ők fogják kaszáltatni.

Sipos László lesz-e a Kemence-házban festés? A függőben lévő kerékpárút büntetéssel kapcsolatban mi történt?

Németh Ágnes a Kemence-ház festését nyáron a tanulók meg fogják csinálni. A kerékpár út ügyében el mennek tárgyalni.

Dormán Jenő a Sport utca végén a lefolyónál a nincs korlát. Ezt meg kellene csináltatni. A kézilabda pálya körül a kaszálás nem történt meg.

Németh Ágnes a korlát problémát a helyszínen meg fogják nézni. A kaszálás a kézilabda pálya körül meg van rendelve.

Dormán Jenő a temetőből a koszorúkat kiszórják a szomszédos területre.

Fazekas István figyelmeztető táblát lehetne kitenni ide.

A következő 9./ napirendi pontot a képviselőtestület zárt ülés keretében tárgyalta.

Kmf.

Németh Ágnes Fazekas István

polgármester jegyző

Bogár István Patakiné Sümegi Mária Erzsébet

jegyzőkönyv-hitelesítők